इस साल संख्या 10 करोड़ के पार होने की उम्मीद, सबसे ज्यादा एक्सिस बैंक के यूजर बढ़े
एक तरफ जहां UPI से ट्रांजेक्शन बढ़ रहे हैं, वहीं इस साल क्रेडिट कार्ड की संख्या भी 10 करोड़ के पार निकल जाने की उम्मीद है। अप्रैल के दौरान देशभर में 8.65 करोड़ क्रेडिट कार्ड चलन में मौजूद थे।
एक तरफ जहां UPI से ट्रांजेक्शन बढ़ रहे हैं, वहीं इस साल क्रेडिट कार्ड की संख्या भी 10 करोड़ के पार निकल जाने की उम्मीद है। अप्रैल के दौरान देशभर में 8.65 करोड़ क्रेडिट कार्ड चलन में मौजूद थे। यह अब तक की सबसे अधिक संख्या है।
अप्रैल 2022 में इसके आंकड़े 7.5 करोड़ से करीब 15% अधिक है। बैंकबाजार की एक रिपोर्ट में RBI के आंकड़ों से हवाले से यह जानकारी दी गई है।
अप्रैल में सबसे अधिक एक्सिस बैंक के क्रेडिट कार्ड यूजर बढ़े
मार्केट शेयर के लिहाज से देखें तो अप्रैल में सबसे अधिक एक्सिस बैंक के क्रेडिट कार्ड यूजर बढ़े। इसे सिटी बैंक के अधिग्रहण का फायदा मिला। अप्रैल 2023 में चलन में मौजूदा सभी क्रेडिट कार्ड्स में सिर्फ चार बैंकों - एचडीएफसी बैंक, आईसीआईसीआई बैंक, एसबीआई और एक्सिस बैंक की 71% हिस्सेदारी रही। अप्रैल माह में इंडस्ट्री का प्रति लेनदेन का औसत 5,120 रुपए रहा।
क्रेडिट कार्ड के यूज बढ़ने के प्रमुख कारण
क्रेडिट कार्ड से बढ़ रहा लेनदेन
क्रेडिट कार्ड के इस्तेमाल ने अप्रैल 2023 में डेबिट कार्ड को पीछे छोड़ दिया। पिछले साल अप्रैल में 22 करोड़ की तुलना में इस साल अप्रैल में 25 करोड़ मर्चेंट कार्ड लेनदेन हुए। लोग ट्रैवल, इलेक्ट्रॉनिक्स, डाइनिंग या शॉपिंग में क्रेडिट कार्ड उपयोग करना पसंद करते हैं।
डेबिट कार्ड बढ़े, पर ट्रांजेक्शन घटे
अप्रैल में 4.6 करोड़ डेबिट कार्ड और जुड़े और देश में इनकी कुल संख्या बढ़कर 96 करोड़ पर पहुंच गई। लेकिन बीते एक साल में डेबिट कार्ड से होने वाले लेनदेन की राशि 16% घटकर 55,000 करोड़ रुपए रह गई। वहीं, लेनदेन की संख्या 30% घटकर 23 करोड़ रह गई। -आदिल शेट्‌टी, सीईओ, बैंकबाजार डॉट कॉम 